Николас Гийен
Малка пловдивска балада

Превод от испански: Александър Муратов, 1956

chitanka.info

Във дивния старинен Пловдив,

далече, татък,

веднъж примря сърцето мое,

и нищо друго.

Един зелен и дълъг поглед,

далече, татък,

и влажни устни забранени,

и нищо друго.

Небето българско блестеше,

далече, татък,

осято с трепнали звездици,

и нищо друго.

О, бавни стъпки по паважа,

далече, татък,

последни стъпки откънтели

и нищо друго.

Досам потайната вратичка,

далече, татък,

една целувка по ръката,

и нищо друго.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.